2016. gada 9. februārī Rīkojums Nr. 124

Rīgā (prot. Nr. 6  25. §)

**Par apropriācijas pārdali**

1. Atbalstīt apropriācijas pārdali no Finanšu ministrijas budžeta programmas 33.00.00 "Valsts ieņēmumu un muitas politikas nodrošināšana" 303 656 *euro* apmērā uz:

1.1. Ārlietu ministrijas budžeta programmu 97.00.00 "Nozaru vadība un politikas plānošana" padomnieka vietas izveidošanai un darbības nodrošināšanai ar 2016. gada 1. martu Centrāleiropas un Austrumeiropas valstu un Ķīnas sadarbības formāta pasākumu īstenošanas koordinēšanai 35 976 *euro* apmērā;

1.2. Satiksmes ministrijas budžeta programmu 97.00.00 "Nozaru vadība un politikas plānošana" specializētā atašeja vietas izveidošanai Ķīnā un Kazahstānā un darbības nodrošināšanai ar 2016. gada 1. martu 267 680 *euro* apmērā.

2. Ārlietu ministrijai un Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

4. Jautājumu par papildu finansējumu Satiksmes ministrijai specializētā atašeja Ķīnā un Kazahstānā darbības nodrošināšanai 2017. gadam un turpmākajiem gadiem skatīt likumprojekta "Par vidēja termiņa budžeta ietvaru 2017., 2018. un 2019. gadam" un likumprojekta "Par valsts budžetu 2017. gadam" sagatavošanas procesā.

Ministru prezidente Laimdota Straujuma

Ārlietu ministrs Edgars Rinkēvičs